
DR.30.10.2018                                                                                                                            113                   

 
Tuan Sivakumar Varatharaju Naidu [Batu Gajah]: Terima kasih, Tuan Yang di-

Pertua. Tadi Yang Berhormat Menteri ada menyebut bahawa dalam 10 tahun akan datang, 
sebahagian besar daripada guru-guru kita akan memiliki Ijazah Sarjana. Sekarang pun saya 
dapati ramai juga guru-guru yang mempunyai Ijazah Sarjana, malah ada juga yang 
mempunyai PhD tetapi mereka tidak mendapat apa-apa insentif daripada kerajaan. 

So, dengan ini saya rasa kita perlu perbetulkan keadaan ini di mana mereka yang 
mempunyai kelayakan yang lebih besar, lebih tinggi harus diberi ganjaran yang sewajarnya. 
Apa pandangan Yang Berhormat Menteri berkaitan dengan isu ini. Terima kasih, Yang 
Berhormat Menteri. 

Dr. Maszlee bin Malik: Terima kasih, Yang Berhormat Batu Gajah. Ya, benar di 
dalam rekod kita terdapat lebih 25,000 di kalangan guru-guru kita merupakan pemegang 
Ijazah Master. Benar juga kita dapati bahawa insentif ada diberikan kepada mereka tetapi 
tidak begitu lumayan dan ini berdasarkan keadaan ekonomi semasa. Kita akan cuba melihat 
dan memperbaiki dalam tempoh lima tahun ini insentif akan diberikan kepada guru-guru untuk 
mereka melanjutkan pelajaran. 

Dalam masa yang sama, KPM juga sedang bekerjasama dengan SPRM untuk 
mengkaji semula semua kontrak kerajaan lama yang bermasalah. Antara contohnya seperti 
pemberian kontrak generator solar diesel hybrid yang dilakukan secara direct negotiation di 
Sarawak yang mana telah menyebabkan ratusan sekolah pedalaman di Sarawak bergelap. 
Ini terpaksa KPM lakukan untuk memantapkan sistem tadbir urus yang baru agar lebih 
transparent dan tidak terdedah kepada rasuah. 

Di peringkat sekolah pula, guru-guru besar dan pengetua-pengetua akan dilatih dari 
masa ke semasa untuk bersedia untuk menguruskan sekolah mereka dan membuat 
keputusan-keputusan yang besar. Mereka akan diberikan latihan yang berterusan dan kita 
yakin bahawa para guru dan juga para pendidik merupakan golongan yang kreatif dan 
inovatif. 

Untuk jangka masa panjang pula, KPM tidak terburu-buru membuat perubahan 
besar sebelum mengambil kira pendapat semua pemegang taruh. Oleh yang demikian, KPM 
telah menubuhkan sebuah jawatankuasa yang terdiri dari individu berpengalaman dalam 
pelbagai bidang untuk meneliti dengan berhati-hati semua aspek perubahan yang akan 
dijalankan kelak. 

Selaras dengan keputusan Jemaah Menteri pada 6 Jun 2018, Jawatankuasa Kajian 
Semula Dasar Pendidikan Negara telah ditubuhkan. Jawatankuasa yang dianggotai oleh 
pakar-pakar dari kalangan ahli dan pendidik, badan bukan kerajaan dan pakar agama telah 
ditubuhkan. Penubuhan Jawatankuasa Kajian Semula Dasar Pendidikan Negara bertujuan 
untuk mengkaji semula dan mengemukakan laporan perdana untuk menyusun kembali 
Sistem Pendidikan Negara di peringkat para sekolah sehinggalah ke peringkat universiti. 

Timbalan Yang di-Pertua [Tuan Nga Kor Ming]: Yang Berhormat Tanjong Karang. 

Tan Sri Haji Noh bin Haji Omar [Tanjong Karang]: Terima kasih, Tuan Yang di-
Pertua. Tahniah kepada Yang Berhormat Menteri banyak perubahan dibuat, 25,000 guru 
melanjutkan pelajaran, hendak bagi kebebasan kepada guru-guru di sekolah, satu perubahan 
yang baru. Adakah guru-guru juga akan diberi kebebasan untuk memilih bidang-bidang 
mereka sendiri? Macam hendak melanjutkan pelajaran.  

Begitu juga, adakah mereka juga boleh juga menggunakan, mengamalkan pantun 
Yang Berhormat dahululah. Pantun dua kerat Yang Berhormat sebelum menjadi Menteri 
dahulu.  “Siakap senohong gelama ikan duri, bercakap bohong...” Yang Berhormat letak titik-
titik, saya hendak habiskan. “Siakap senohong gelama ikan duri, bercakap bohong lama-lama 
jadi Menteri”. Adakah kalau guru-guru main pantun ini boleh kah, tidak boleh? 

Dr. Maszlee bin Malik: Saya tidak pasti sama ada ini ada kaitan dengan 
perbahasan kita. 

Timbalan Yang di-Pertua [Tuan Nga Kor Ming]: Ya, terpulang kepada 
kebijaksanaan Yang Berhormat Menteri. 

Tuan Ahmad Fahmi bin Mohamed Fadzil [Lembah Pantai]: Itu Usman Awang 
punya, pantun Usman Awang. 



Tuan Sivakumar Varatharaju Naidu [Batu Gajah]: Terima kasih, Tuan Yang di-. Pertua. Tadi Yang Berhormat Menteri ada menyebut bahawa dalam 10 tahun akan datang, sebahagian besar daripada guru-guru kita akan memiliki Ijazah Sarjana. Sekarang pun saya dapati ramai juga guru-guru yang mempunyai Ijazah Sarjana, malah ada juga yang mempunyai PhD tetapi mereka tidak mendapat apa-apa insentif daripada kerajaan. So, dengan ini saya rasa kita perlu perbetulkan keadaan ini di mana mereka yang mempunyai kelayakan yang lebih besar, lebih tinggi harus diberi ganjaran yang sewajarnya. Apa pandangan Yang Berhormat Menteri berkaitan dengan isu ini. Terima kasih, Yang Berhormat Menteri. Dr. Maszlee bin Malik: Terima kasih, Yang Berhormat Batu Gajah. Ya, benar di dalam rekod kita terdapat lebih 25,000 di kalangan guru-guru kita merupakan pemegang Ijazah Master. Benar juga kita dapati bahawa insentif ada diberikan kepada mereka tetapi tidak begitu lumayan dan ini berdasarkan keadaan ekonomi semasa. Kita akan cuba melihat dan memperbaiki dalam tempoh lima tahun ini insentif akan diberikan kepada guru-guru untuk mereka melanjutkan pelajaran. Dalam masa yang sama, KPM juga sedang bekerjasama dengan SPRM untuk mengkaji semula semua kontrak kerajaan lama yang bermasalah. Antara contohnya seperti pemberian kontrak generator solar diesel hybrid yang dilakukan secara direct negotiation di Sarawak yang mana telah menyebabkan ratusan sekolah pedalaman di Sarawak bergelap. Ini terpaksa KPM lakukan untuk memantapkan sistem tadbir urus yang baru agar lebih transparent dan tidak terdedah kepada rasuah. Di peringkat sekolah pula, guru-guru besar dan pengetua-pengetua akan dilatih dari masa ke semasa untuk bersedia untuk menguruskan sekolah mereka dan membuat keputusan-keputusan yang besar. Mereka akan diberikan latihan yang berterusan dan kita yakin bahawa para guru dan juga para pendidik merupakan golongan yang kreatif dan inovatif. Untuk jangka masa panjang pula, KPM tidak terburu-buru membuat perubahan besar sebelum mengambil kira pendapat semua pemegang taruh. Oleh yang demikian, KPM telah menubuhkan sebuah jawatankuasa yang terdiri dari individu berpengalaman dalam pelbagai bidang untuk meneliti dengan berhati-hati semua aspek perubahan yang akan dijalankan kelak. Selaras dengan keputusan Jemaah Menteri pada 6 Jun 2018, Jawatankuasa Kajian Semula Dasar Pendidikan Negara telah ditubuhkan. Jawatankuasa yang dianggotai oleh pakar-pakar dari kalangan ahli dan pendidik, badan bukan kerajaan dan pakar agama telah ditubuhkan. Penubuhan Jawatankuasa Kajian Semula Dasar Pendidikan Negara bertujuan untuk mengkaji semula dan mengemukakan laporan perdana untuk menyusun kembali Sistem Pendidikan Negara di peringkat para sekolah sehinggalah ke peringkat universiti. Timbalan Yang di-Pertua [Tuan Nga Kor Ming]: Yang Berhormat Tanjong Karang. Tan Sri Haji Noh bin Haji Omar [Tanjong Karang]: Terima kasih, Tuan Yang di- Pertua. Tahniah kepada Yang Berhormat Menteri banyak perubahan dibuat, 25,000 guru melanjutkan pelajaran, hendak bagi kebebasan kepada guru-guru di sekolah, satu perubahan yang baru. Adakah guru-guru juga akan diberi kebebasan untuk memilih bidang-bidang mereka sendiri? Macam hendak melanjutkan pelajaran. Begitu juga, adakah mereka juga boleh juga menggunakan, mengamalkan pantun Yang Berhormat dahululah. Pantun dua kerat Yang Berhormat sebelum menjadi Menteri dahulu. "Siakap senohong gelama ikan duri, bercakap bohong..." Yang Berhormat letak titik- titik, saya hendak habiskan. "Siakap senohong gelama ikan duri, bercakap bohong lama-lama jadi Menteri". Adakah kalau guru-guru main pantun ini boleh kah, tidak boleh?. Dr. Maszlee bin Malik: Saya tidak pasti sama ada ini ada kaitan dengan perbahasan kita. Timbalan Yang di-Pertua [Tuan Nga Kor Ming]: Ya, terpulang kepada kebijaksanaan Yang Berhormat Menteri. Tuan Ahmad Fahmi bin Mohamed Fadzil [Lembah Pantai]: Itu Usman Awang punya, pantun Usman Awang.